section_heading: Produkcija
paragraph_text: Scenarij za ovaj film, kojeg je originalno napisao Orson Welles, bio je inspiriran slučajem serijskog ubojice Henrija Desirea Landrua. Welles je namjeravao snimiti film s Chaplinom u glavnoj ulozi, ali Chaplin je odustao u zadnji tren, rekavši kako nikad nije radio pod redateljem te da ne misli ni početi. Umjesto toga, Chaplin je otkupio scenarij od Wellesa i prepravio neke dijelove, potpisavši Wellesa samo za ideju. Premisa filma je ta da je "ubojstvo logičan nastavak kapitalizma". Glavni junak ubija kako bi stekao novac i zbog toga on nije (u svojim očima) ubojica.